கேள்வி: லோங் பாசியா வானூர்தி நிலையம் - லோங் பாசியா நகரம் பற்றி தகவல் சொல்.
பதில்: லோங் பாசியா கிராமப்புற நகரம், சபாவின் தெற்குப் பகுதியில் உலு பெடாசு (''Ulu Padas'') எனும் இடத்தில் உள்ளது. உலு பெடாசு பகுதி, சபா மாநிலத்தில் உள்ள சிறப்பான தாவரப் பன்முகத் தன்மை கொண்ட பகுதிகளில் ஒன்றாக அறியப் படுகிறது. கலாசாரம், வரலாறு மற்றும் இயற்கைப் பாரம்பரியம் நிறைந்துள்ள பகுதியாகவும் லோங் பாசியா கிராமம் அறியப் படுகிறது. அத்துடன் முற்றிலும் தனித்துவமான சுற்றுலா தலமாகவும் விளங்குகிறது. லோங் பாசியா நகரத்தில், லுன் பாவாங் (''Lun Bawang/Lun Dayeh'') பழங்குடியினரும்; மேலும் சுமார் 1,000 லுன் பாவாங் மக்களும் வசிக்கின்றனர்.